ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ 
Κ0Μ(94) 265 τελικό 
Βρυξέλλες, 21.06.1994 
ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΣΥΜΒΟΥΛΙΟ ΚΑΙ ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ 
ΝΕΑ ΠΝΟΗ ΣΤΗΝ ΑΝΑΔΙΑΡΘΡΩΣΗ ΤΗΣ ΚΟΙΝΟΤΙΚΗΣ ΧΑΛΥΒΟΥΡΓΙΑΣ 
ΝΕΑ ΠΝΟΗ ΣΤΗΝ ΑΝΑΔΙΑΡΘΡΩΣΗ ΤΗΣ ΚΟΙΝΟΤΙΚΗΣ ΧΑΛΥΒΟΥΡΓΙΑΣ 
Ανακοίνωση της Επιτροπής προς χο Συμβούλιο και το 
Ευρωπαϊκό Κοινοβούλιο 
ΕΙΣΑΓΩΓΗ 
Μετά τη συνεδρίαση του Συμβουλίου της 22ας Απριλίου 1994 ανέκυψαν νέες 
δυσκολίες. Αμφισβητείται πλέον η αξιοπιστία του σχεδίου αναδιάρθρωσης της 
κοινοτικής χαλυβουργίας και απαιτείται να διεξαχθεί επειγόντως διάλογος σε 
πολιτικό επίπεδο για να εξετασθούν οι δυνατότητες πρόσδοσης νέας πνοής στην 
αναδιάρθρωση, που κρίνεται απαραίτητη. 
Πρέπει όντως να υπομνησθεί ότι η συνολική φιλοσοφία της πολιτικής σε θέματα 
αναδιάρθρωσης, την οποία υιοθέτησε το Συμβούλιο στα πορίσματα του της 25ης 
Φεβρουαρίου 1993, προέβλεπε δύο παράλληλες δράσεις, δηλαδή αφενός την 
κατάρτιση, από πλευράς βιομηχανίας, επαρκούς και επακριβούς προγράμματος 
περικοπής δυναμικοτήτων, και αφετέρου την εφαρμογή, από πλευράς Επιτροπής 
και/ή Συμβουλίου, συνοδευτικών μέτρων για να διευκολυνθεί το πρόγραμμα 
αυτό: το έτος 1993 τέθηκαν σε εφαρμογή όλα τα συνοδευτικά μέτρα. Αντίθετα, 
η βιομηχανία δεν έχει ακόμη υποβάλει, όπως υποχρεούται,το πλήρες πρόγραμμα 
ελάττωσης δυναμικοτήτων. 
Ι. ΤΟ ΣΥΜΒΟΥΛΙΟ ΒΙΟΜΗΧΑΝΙΑΣ ΤΗΣ 22QC ΑΠΡΙΛΙΟΥ 1994 
Κατά την επίμαχη συνεδρίαση το Συμβούλιο διαπίστωσε, με βάση την ενδιάμεση 
έκθεση της Επιτροπής, ότι δεν είχε επιτευχθεί το κατώτατο όριο μείωσης 
δυναμικοτήτων (19 έως 26 εκατ. τόννοι προϊόντων θερμής έλασης), που είχαν 
αποδεχθεί όλα τα εμπλεκόμενα μέρη. 
Το Συμβούλιο απεφάνθη ωστόσο ότι θα ήταν σκόπιμο να παραταθούν προσωρινά 
τα μέτρα που συνοδεύουν την αναδιάρθρωση, παρά την παρέλευση της αρχικώς 
ορισθείσας για τις 30.9.1993 προθεσμίας και την κατά περίπου 8 εκατ. 
τόννους διαφορά έναντι του ελάχιστου στόχου των 19 εκατ. τόννων. Κίνητρο 
της ενέργειας αυτής υπήρξαν οι διαβεβαιώσεις του κλάδου ότι θα υποβάλει 
πρόταση με τις αναγκαίες συμπληρωματικές περικοπές δυναμικότητας, κατά 
κύριο λόγο εκ μέρους της ελεγχόμενης από ιδιωτικά κεφάλαια ιταλικής 
χαλυβουργίας (κατά 5 έως 6 εκατ. τόννους). 
Υπό τις συνθήκες αυτές το Συμβούλιο εδέχθη να αναβάλει την οριστική του 
κρίση, έως ότου η Επιτροπή υποβάλει νέα έκθεση τον μήνα Σεπτέμβριο. Η στάση 
αυτή του Συμβουλίου υπαγορεύθηκε από τη δέσμευση όλων των εμπλεκόμενων 
μερών να τηρήσουν αυστηρή πειθαρχία σε θέματα κρατικών ενισχύσεων, σύμφωνα 
με την κοινή δήλωση Συμβουλίου και Επιτροπής της 22ας Δεκεμβρίου 1993. 
λ 
II. ΝΕΕΣ ΔΥΣΚΟΛΙΕΣ ΠΟΥ ΑΝΕΚΥΨΑΝ ΜΕΤΑ ΤΟ ΣΥΜΒΟΥΛΙΟ ΤΗΣ 22.4.1994 
2.1 Συνέχεια των υποθέσεων νια TIC κρατικέο ενισχύσειο του άρθρου 95 
2.1.1 Η Επιτροπή διαπίστωσε ορισμένα προβλήματα κατά την άσκηση της 
παρακολούθησης (monitoring). Στην πράξη, οι πρώτες απαντήσεις των 
οικείων κρατών μελών δεν περιείχαν, στο πλείστο των περιπτώσεων, όλες 
τις απαιτούμενες πληροφορίες και κατά συνέπεια ήταν ελλειπής η πρώτη 
έκθεση της Επιτροπής προς το Συμβούλιο. Αφού γνωστοποιήθηκαν από τα 
κράτη μέλη τα περισσότερα από τα απαιτούμενα στοιχεία, η Επιτροπή 
συνέταξε συμπληρωματική έκθεση, την οποία τώρα διαβιβάζει στο 
Συμβούλιο. Κάποια ζητήματα που θίγονται στις εκθέσεις θα χρειαστεί να 
εξετασθούν αργότερα από την Επιτροπή. 
2.1.2 Νέες αβεβαιότητες πλανώνται εξάλλου για την τύχη της EKO-Shahl, από 
τότε που η εταιρεία RIVA απεποιήθη την ανάληψη της επιχείρησης, όπως 
την είχε αποδεχθεί το Συμβούλιο τον Δεκέμβριο 1993. 
Οι ανωτέρω αβεβαιότητες αφορούν κατά πρώτον τη συνέχιση των 
δραστηριοτήτων της ΕΚΟ, έως ότου εξευρεθεί οριστική λύση, πράγμα που 
απαιτεί στήριξη από το δημόσιο. Η Επιτροπή ζήτησε αμέσως από τη 
γερμανική κυβέρνηση να της διαβιβάσει αναλυτικά στοιχεία για τις 
λεπτομέρειες χρηματοδότησης και συνέχισης των δραστηριοτήτων της ΕΚΟ 
από την "Treuhandanstalt". Η Επιτροπή θα εξετάσει τις πληροφορίες που 
της απέστειλε η γερμανική κυβέρνηση, σύμφωνα με τις διαδικασίες του 
Κώδικα Ενισχύσεων. 
Παραμένει όμως το βασικό πρόβλημα του μέλλοντος της επιχείρησης. Για 
να αναλυθεί, χρειάζεται νέο σχέδιο βιωσιμότητας που θα γνωστοποιήσουν 
οι γερμανικές αρχές στην Επιτροπή το συντομότερο δυνατό. 
2·2 Eλεvxόuεvoc από ιδιωτικά κεωάλαια ιταλικόο κλάδοα 
Για να υπάρξει ουσιώδης προσέγγιση του ελάχιστου στόχου των 19 εκατ. 
τόννων πρέπει να δοθεί βάρος στο κλείσιμο παραγωγικών μονάδων, όπως 
σκέπτεται η ιταλική βιομηχανία και αποτελεί το αντικείμενο αφενός 
νομοθετικού διατάγματος για την αναδιάρθρωση και αφετέρου εκτελεστικού 
κανονισμού, τα οποία κοινοποίησε η ιταλική κυβέρνηση. Η Επιτροπή θα 
μπορούσε να εγκρίνει το σύνολο των αντίστοιχων ενισχύσεων μόνο με 
εφαρμογή του άρθρου 4.2 του Κώδικα Ενισχύσεων κατά τα προδιαγραφόμενα 
στο παράρτημα. Θεωρείται άρα ότι επείγει η παραπομπή του θέματος στο 
Συμβούλιο. 
2.3 Klockner 
Οι δεσμεύσεις της εταιρείας Klôckner έναντι της Ευρωπαϊκής Επιτροπής, 
στο πλαίσιο του συμβιβασμού (μέσα 1993), προέβλεπαν την οριστική 
διακοπή λειτουργίας μονάδων θερμής έλασης ρόλλων δυναμικότητας 500 000 
τόννων, λόγω διακοπής λειτουργίας μιας υψικαμίνου, που θα πρέπει να 
πραγματοποιηθεί το αργότερο στις 31 Αυγούστου 1994, και την καταβολή 
μετέπειτα προσπαθειών συμβολής στο σχέδιο αναδιάρθρωσης, σε περίπτωση 
που αναφανούν συνέργειες με άλλες επιχειρήσεις. 
Στο πλαίσιο μιας συνεργασίας που πρότεινε η Sidmar (Arbed) , οι εταίροι 
επαναφέρουν προς συζήτηση το κλείσιμο της υψικαμίνου της Klockner και 
την αντίστοιχη ελάττωση δυναμικοτήτων θερμής έλασης, προσφέροντας όμως 
εναλλακτικές λύσεις. Η Επιτροπή εξετάζει τώρα τις εν λόγω προτάσεις. 
Δεν θα κάνει αποδεκτή καμιά αφορώσα την βιομηχανία εναλλακτική λύση 
που δεν οδηγεί σε κλεισίματα μονάδων παραγωγής λίγο-πολύ ισοδύναμα 
προς τα προβλεφθέντα. 
Όσον αφορά εξάλλου τη νέα χρηματοπιστωτική δομή της Klockner, η οποία 
αποτελεί αντικείμενο διαδικασίας που κινήθηκε κατ'εφαρμογή του άρθρου 
6 παράγραφος 4 του κώδικα ενισχύσεων, μέχρι τα τέλη Ιουλίου αναμένεται 
να ληφθεί τελική απόφαση από την Επιτροπή. 
III. ΑΝΑΛΗΘΗ ΑΝΤΙΣΤΟΙΧΩΝ ΕΥΘΥΝΩΝ ΓΙΑ ΝΕΑ ΠΝΟΗ ΣΤΗΝ ΠΟΡΕΙΑ ΑΝΑΔΙΑΡΘΡΩΣΗΣ 
Λόγω των ανωτέρω εκτεθεισών δυσκολιών,. η Ευρωπαϊκή Επιτροπή θεωρεί 
αναγκαίο να επιτευχθεί νέα πολιτική συναίνεση στους κόλπους του 
Συμβουλίου και να υπενθυμιστεί στη βιομηχανία η βασική ευθύνη της 
προκειμένου να μη μας διαφύγει η τελευταία ευκαιρία ευόδωσης της 
απαραίτητης αναδιάρθρωσης. 
3.1 Στόχοο ελάττωσης των πλεονα£ουσών δυναμικοτήτων 
Έχοντας να αντιμετωπίσει τις σημερινές δυσχέρειες, η Επιτροπή 
αντιτίθεται σε οποιαδήποτε τυχόν απόπειρα αναθεώρησης προς τα κάτω του 
ελάχιστου επιπέδου των απαιτουμένων κλεισιμάτων (ύψους 19 εκατ. 
τόννων). Μια τέτοια προσέγγιση θα στερείτο οικονομικής βάσεως και θα 
ήταν πολιτικώς απαράδεκτη, επειδή δεν θα οδηγούσε σε μόνιμη εξυγίανση 
του κλάδου. Η διαφαινόμενη τώρα οικονομική βελτίωση και η ευνοϊκή 
συγκυρία στην παγκόσμια αγορά δεν αρκούν και είναι πολύ αβέβαιες για 
να υπαγορεύσουν μια τέτοια ανάλυση. 
Εξάλλου, μια πιθανή αναθεώρηση του ύψους των κλεισιμάτων θα άφηνε 
ημιτελή την αναδιάρθρωση, όπως αυτό έχει ήδη συμβεί με πολλές 
παρόμοιες προσπάθειες στο παρελθόν. Η Επιτροπή κρίνει ότι δεν πρέπει 
να επαναληφθεί το λάθος αυτό, που εντός ολίγου θα μας οδηγούσε στην 
ίδια δραματική κατάσταση. 
3.2 Κατανουή των ευθυνών 
Η Ευρωπαϊκή Επιτροπή επανακηρύσσει την προσήλωση της στην προσέγγιση 
που αρχικώς συμφωνήθηκε με όλα τα εμπλεκόμενα μέρη. Καίριο στοιχείο 
της προσέγγισης αυτής συνίσταται στον καθορισμό των αναγκαίων 
πρόσθετων κλεισιμάτων από την ίδια τη βιομηχανία το αργότερο στις 10 
Σεπτεμβρίου, δηλαδή εγκαίρως για την επόμενη συνεδρίαση του 
Συμβουλίου. Ούτε η Ευρωπαϊκή Επιτροπή ούτε τα κράτη μέλη μπορούν να 
απαλλάξουν την κοινοτική βιομηχανία από την ευθύνη της αυτή. Η 
Επιτροπή και το Συμβούλιο έχουν ήδη θέσει στη διάθεση του κλάδου το 
πληρέστερο δυνατό πλαίσιο που του επιτρέπει να ανταποκριθεί στις 
ευθύνες του. 
3.2.1 Ελεγχόμενη από ιδιωτικά κεφάλαια ιταλική βιομηχανία 
Λόγω της έκτασης των δυνατοτήτων για κλεισίματα παραγωγικών μονάδων, 
οι οποίες ανεφάνησαν τελείως πρόσφατα με βάση τις κατατεθείσες από., τις 
ενδιαφερόμενες επιχειρήσεις αιτήσεις, η Επιτροπή πιστεύει ότι έχει 
σημασία να αναζητηθούν για τις περιπτώσεις αυτές οι λύσεις που μπορούν 
να αποφέρουν το ανώτατο επίπεδο ελάττωσης δυναμικοτήτων τηρώντας τον 
Κώδικα Ενισχύσεων, πράγμα που μπορεί να επιτευχθεί εφαρμογή του άρθρου 
4.2 του Κώδικα Ενισχύσεων, όπως προδιαγράφεται στο παράρτημα. 
3.2.2 Λοιπή ιδιωτική βιουηχανία 
Πέραν του ύψους των σχεδιαζόμενων κλεισιμάτων και εκείνων που θα 
προσδιοριστούν με ακρίβεια στον ελεγχόμενο από ιδιωτικά κεφάλαια 
ιταλικό κλάδο, η λοιπή ιδιωτική βιομηχανία συνεχίζει να υπέχει ευθύνες 
για τις ελλείπουσες περικοπές δυναμικότητας. Οφείλει κατά συνέπεια να 
αξιοποιήσει τους προσεχείς μήνες για να επιτρέψει στην Επιτροπή να 
διαπιστώσει, το Σεπτέμβριο και εγκαίρως για την επόμενη συνεδρίαση του 
Συμβουλίου, την περάτωση της διαδικασίας αναδιάρθρωσης, εξαντλώντας 
τις δυνατότητες ελάττωσης δυναμικοτήτων μέσω προσπαθειών 
εξορθολογισμού, συνεργείων κλπ. 
Η Ευρωπαϊκή Επιτροπή είναι ιδιαίτερα έτοιμη να εγκρίνει ενδεχόμενες 
συμφωνίες κλεισιμάτων υπό τους όρους που έχουν τεθεί για τις συμφωνίες 
του άρθρου 53α ΕΚΑΧ. 
3.3 Συιιπέρασμα 
Η Ευρωπαϊκή Επιτροπή τονίζει ότι πρέπει να διατηρηθεί ο ελάχιστος 
στόχος κλεισίματος παραγωγικών μονάδων ύψους 19 εκατ. τόννων. Η μη 
υποβολή, εκ μέρους της ιδιωτικής βιομηχανίας, προγράμματος ελάττωσης 
των πλεοναζουσών δυναμικοτήτων καθιστά απίθανη την επίτευξη του στόχου 
αυτού. 
Ωστόσο, ενόψει των δυνατοτήτων για κλεισίματα μονάδων που ανέφεραν οι 
ιταλικές αρχές, η Επιτροπή εφιστά την προσοχή του Συμβουλίου στην 
ανάγκη εφαρμογής του άρθρου 4.2 του Κώδικα Ενισχύσεων κατά τα 
προδιαγραφόμενα στο παράρτημα. Δίδεται τοιουτοτρόπως δυνατότητα να 
προσεγγισθεί ο ταχθείς στόχος κλεισίματος μονάδων παραγωγής, ενώ η 
ιδιωτική βιομηχανία αναλαμβάνει να συμπληρώσει τις αναγκαίες περικοπές 
δυναμικότητας. 
Στο μεταξύ, η Επιτροπή διατηρεί τα συνοδευτικά μέτρα. Εάν όμως τον 
Σεπτέμβριο διαπιστώσει ότι δεν έχουν ήδη αναληφθεί επαρκείς δεσμεύσεις 
για κλεισίματα μονάδων, θα υποχρεωθεί να εξαρτήσει απ1αυτές την τύχη 
των ισχυόντων συνοδευτικών μέτρων. Ειδικότερα: 
δεν θα παρατείνει πέραν του 4ου τριμήνου 1994 τα μέτρα 
σταθεροποίησης της αγοράς που εφαρμόσθηκαν στο πλαίσιο του άρθρου 
46-
θα συναγάγει τα επιβαλλόμενα συμπεράσματα για τις πλευρές 
εξωτερικών σχέσεων, λαμβάνοντας υπόψη τα πορίσματα του 
Συμβουλίου· 
θα αποσύρει οριστικά την έγκριση-πλαίσιο των συμφωνιών του άρθρου 
53α που δεν έχουν πλέον αντικείμενο· 
όσον αφορά τα κοινωνικά μέτρα στον τομέα του χάλυβα, η Επιτροπή 
προβλέπει να διατηρηθούν αυτά, στα όρια των δυνατοτήτων του 
προϋπολογισμού, για να συνοδεύσουν τα ακόμη δυνατά* κλεισίματα 
μονάδων. 
Η Ευρωπαϊκή Επιτροπή καλεί τη βιομηχανία να αναλάβει τις ευθύνες της, 
συμβάλλοντας στην ευόδωση της αναδιάρθρωσης που είναι απαραίτητη για 
τη μόνιμη εξυγίανση και την ενίσχυση της διεθνούς ανταγωνιστικότητας 
της κοινοτικής βιομηχανίας. Η Επιτροπή τονίζει επίσης το σοβαρό ρόλο 
που οφείλουν να διαδραματίσουν στην υπόψη διαδικασία τα κράτη μέλη. 
Δεν συνδέεται με την τύχη του σχεδίου αναδιάρθρωσης η πρωτοβουλία 
RESIDER II, που έχει ως στόχο να διευκολύνει τη μετατροπή περιφερειών 
που εξαρτώνται έντονα από τη χαλυβουργία και που ευρίσκεται σε στάδιο 
οριστικής έγκρισης από την Επιτροπή. 
Παράρτημα 
Ιταλικό νομοθετικό διάτανμα νια την αναδιάρθρωση 
Πρόσφατες εξελίξεις και αντιμετώπιση που προτείνει η Επιτροπή 
Η επακριβής φύση και έκταση των κλεισιμάτων παραγωγικών μονάδων που μπορούν 
να επιτευχθούν δεν έχει ακόμη προσδιοριστεί. Σύμφωνα με τις τελευταίες 
διαθέσιμες πληροφορίες, οι ιταλικές αρχές παρέλαβαν αιτήσεις από 68 
εταιρείες για κλεισίματα μονάδων στα εξής επίπεδα: 
Ράβδοι οπλισμού σκυροδέματος άνω των 2 εκατ.τόννων 
Ράβδοι εμπορίου 2 εκατ. τόννοι 
Χονδρόσυρμα και δοκοί έως 1 εκατ.τόννοι 
Φύλλα μεγάλου πάχους, ρόλοι και τσέρκια περί το 1,5 εκατ.τόννοι 
Ενόψει όμως των παραμενουσών αβεβαιοτήτων για τη σταθερότητα των προθέσεων, 
η ιταλική κυβέρνηση διατυπώνει προσωρινές εκτιμήσεις μείωσης της 
δυναμικότητας προϊόντων θερμής έλασης κατά τουλάχιστον 5 εκατ. τόννους. 
Επιπλέον υπάρχουν σχέδια για μειώσεις δυναμικότητας μέχρι και 5 εκατ. 
τόννους υγρού χάλυβα και 250 000 τόννους τσέρκι ψυχρής έλασης. 
Σύμφωνα με τις ιταλικές αρχές, από τις ανωτέρω αιτήσεις εκτιμάται ότι το 
ήμισυ περίπου υποβλήθηκαν από εταιρείες που προφανώς δεν συνδέονται με 
άλλες επιχειρήσεις ΕΚΑΧ. Οι εταιρείες αυτές θα διακόψουν πλήρως τις 
δραστηριότητες τους σε προϊόντα ΕΚΑΧ και ως εκ τούτου θα ήταν επιλέξιμες 
για να λάβουν ενισχύσεις κλεισιμάτων σύμφωνα με το άρθρο 4.2 του κώδικα 
ενισχύσεων για το χάλυβα. Το εναπομένον 50% των εταιρειών προφανώς έχουν 
τέτοιες διαπλοκές. Οι ιταλικές αρχές επιθυμούν να προσφέρουν χρηματική 
βοήθεια για όλα τα ανωτέρω κλεισίματα, προκειμένου να διευκολύνουν τις 
υπόψη μειώσεις δυναμικότητας, άλλως δεν πρόκειται να επιτευχθεί το 
προγραμματισμένο επίπεδο κλεισιμάτων. Στην περίπτωση κλεισίματος εταιρειών 
που έχουν διαπλοκές με άλλες επιχειρήσεις προϊόντων ΕΚΑΧ, οι ιταλικές αρχές 
προτείνουν να υποβοηθήσουν το κλείσιμο ολόκληρων εργοστασίων και όχι 
ορισμένων μερών τους. Σε τέτοιες περιπτώσεις σχεδιάζεται η εκκαθάριση 
του(των) εργοστασίου(-ων) που κλείνει(-ουν), ενώτο(τα) εναπομένον(-τα) θα 
αποτελέσει(-ουν) νέα χωριστή νομική ενότητα, ώστε να μην υπάρχει διαπλοκή 
μεταξύ του αποδέκτη της ενισχύσεως και άλλων χαλυβουργικών επιχειρήσεων. 
Προκειμένου να διασκεδαστούν οι ανησυχίες σχετικά με την εφαρμογή του 
άρθρου 4.2, που στοχεύει στην αποφυγή φαινομένων εκτροπής της ενίσχυσης για 
κλεισίματα στις συνεχιζόμενες χαλυβουργικές δραστηριότητες, οι ιταλικές 
αρχές επέβαλαν σε όσες επιχειρήσεις κλείνουν παραγωγικές μονάδες, αλλά 
εξακολουθούν να αναπτύσσουν σε άλλα μέρη δραστηριότητες σε προϊόντα ΕΚΑΧ, 
να μην αυξήσουν τη δυναμικότητα τους, τουλάχιστον επί μία πενταετία, εκτός 
από τα κέρδη που προκύπτουν από βελτιώσεις παραγωγικότητας. Έλαβαν επίσης 
εγγυήσεις ότι οι προσφερόμενες για κλεισίματα ενισχύσεις θα ανταποκρίνονταν 
στις προδιαγραφές της δεύτερης παραγράφου του άρθρου 4.2 του κώδικα. 
Υπό το φως των ανωτέρω πληροφοριών, είναι σαφές ότι οι μισές περίπου από 
τις εμπλεκόμενες εταιρείες, που αντιπροσωπεύουν ουσιώδες μεν αλλά ακόμη 
απροσδιόριστο ποσοστό της εκτιμώμενης συνολικής ελάττωσης δυναμικότητας 
κατά τουλάχιστον 5 εκατ. τόννους, έχουν διαπλοκές με άλλες επιχειρήσεις 
προϊόντων ΕΚΑΧ, πράγμα που δεν ανταποκρίνεται στην αυστηρή εφαρμογή του 
άρθρου 4.2 του κώδικα ενισχύσεων στον τομέα του χάλυβα. Είναι επίσης σαφές 
ότι οι ανωτέρω εταιρείες είναι απίθανο να συμβάλουν στην ελάττωση 
δυναμικότητας αν δεν λάβουν ενίσχυση, γεγονός που θα έθετε σε κίνδυνο το 
στόχο της αναδιάρθρωσης. Η Ευρωπαϊκή Επιτροπή αναγνωρίζει ότι τα κλεισίματα 
αυτά τόπων παραγωγής των επιχειρήσεων, όπως προβλέπεται με βάση το σχέδιο 
του ιταλικού νομοθετικού διατάγματος, θα διευκόλυναν την επίτευξη μεγάλης 
ελάττωσης δυναμικότητας στον ιταλικό χαλυβουργικό κλάδο που ελέγχεται από 
ιδιωτικά κεφάλαια, γεγονός που θα συνέτεινε μεγάλως στη συνολική 
αναδιάρθρωση και θα διευκόλυνε την Κοινότητα να προσεγγίσει το στόχο της 
για συνολική ελάττωση της κοινοτικής δυναμικότητας προϊόντων θερμής έλασης 
κατά τουλάχιστον 19 εκατ. τόννους. Προκειμένου όμως να πληρούνται οι 
απαιτήσεις του άρθρου 4.2 του κώδικα ενισχύσεων στον τομέα του χάλυβα, 
πρέπει να κοπούν οι διαπλοκές μεταξύ των εταιρειών που κλείνουν και των 
υπολοίπων χαλυβουργικών επιχειρήσεων που εξακολουθούν να λειτουργούν. 
Η Επιτροπή θα ήταν ως εκ τούτου διατεθειμένη να αποδεχθεί μια τέτοια 
προσέγγιση, μόνο υπό τον όρο ότι πληρούνται τουλάχιστον οι εξής 
προϋποθέσεις: 
α) κάθε μεμονωμένη περίπτωση να αποτελεί, σύμφωνα με το άρθρο 6.1 του 
κώδικα, αντικείμενο προηγούμενης κοινοποίησης προς την Ευρωπαϊκή Επιτροπή· 
β) η Επιτροπή να συμβουλεύεται τα υπόλοιπα κράτη μέλη, σύμφωνα με το 
άρθρο 6.3 του κώδικα, πριν από κάθε λήψη απόφασης· 
γ) η ενίσχυση για το κλείσιμο να χορηγείται μόνο εντός των ορίων που 
εμφαίνονται στη δεύτερη παράγραφο του άρθρου 4.2 του κώδικα· 
δ) το(τα) εργοστάσιο(-α) που κλείνει(-ουν) και εκείνο(-α) που 
παραμένει(-ουν) σε λειτουργία να υπάγονται σε χωριστούς νομικούς φορείς με 
ανεξάρτητη διοικητική δομή· 
ε) να μην αυξηθεί η εναπομένουσα δυναμικότητα παραγωγής χαλυβουργικών 
προϊόντων από μονάδες στις οποίες ο αποδέκτης των ενισχύσεων κατέχει την 
πλειοψηφία των μετοχών, εκτός από τυχόν αυξήσεις προκύπτουσες από 
βελτιώσεις παραγωγικότητας, τουλάχιστον μια πενταετία μετά την ημερομηνία 
πληρωμής της ενίσχυσης για το κλείσιμο της μονάδας ή την ημερομηνία του 
κλεισίματος, όποια από τις δύο ημερομηνίες έπεται της άλλης· 
στ) οι εγκαταστάσεις που κλείνουν να διαλύονται-
ζ) οι ενισχύσεις να μη διοχετεύονται από το τμήμα της επιχείρησης που θα 
κλείσει σε εκείνο που παραμένει σε λειτουργία· 
η) να υπάρχει αυστηρή και συνεχής παρακολούθηση (π.χ. ειδικότερα για να 
διασφαλιστεί η τήρηση της απαίτησης για περιορισμό δυναμικότητας, να μην 
εκτραπεί η ενίσχυση σε άλλα τμήματα της επιχείρησης κλπ.). 
ISSN 0254-1483 
COM(94)265 τελικό 
ΕΓΓΡΑΦΑ 
GR 13 ίο 
Αρι«. καταλόγου : CB-CO-94-283-GR-C 
ISBN 92-77-71072-1 
Υπηρεσία Επισπιχων Εκδόσεων των Ευρωπαϊκών Κοινοτήτων 
L-2985 Luxembourg 
S